钦定古今图书集成/理学汇编/文学典/第140卷 > 《蔡邕独断》 > 《策书》
## 钦定古今图书集成/理学汇编/文学典/第140卷 > 《蔡邕独断》 > 《策书》

汉天子命令，一曰策书。策者，简也。《礼》曰：“不满百丈不
书于策。”其制长二尺，短者半之，其次一长一短，两编，
下附篆书，起年月日，称皇帝曰，以命诸侯王三公。其
诸侯王三公之薨于位者，亦以策书诔谥，其行而赐
之，如诸侯之策。三公以罪免，亦赐策，文体如上策而
隶书，以尺一木两行，唯此为异者也。